**Anders Zorn** (født 18. februar 1860 i Mora, død 22. august 1920) var en svensk maler og grafiker. Han er særlig kjent for malerier og raderinger av kvinneakter i natur, portretter og motiver fra Dalarna.

Liv og arbeid
-------------

### Familiebakgrunn

Moren Grudd Anna Andersdottier (1838–1920) var fra Yvraden, en bygd i Mora sogn. Faren, Johann Leonhard Zorn (1831–1872) var tysk bryggermester, født i byen Reichenberg i nærheten af Würzburg. Johann Leonhard Zorns far Johann Philipp (1808–1849) var bl.a. bryggermester i Würzburg og stammet fra en landbruksfamilie, som siden 1600-tallet hadde vært bosatt i den bayerske by Uettingen. Johann Leonhard Zorn døde 26. desember 1872 i Helsingfors.

### Utdannelse

Fra farens dødsbo fikk Anders Zorn 3000 kroner, som var oppbrukt etter tre års studier ved Kunstakademiet i Stockholm. Med sitt store talent kunne han imidlertid raskt underholde seg selv og familien, og flyttet inn i eget atelier i Stockholm som 20-åring. Her malte og tegnet han portretter og illustrasjoner. Hans kunstneriske gjennombrudd kom våren 1880, da han deltok i Kunstakademiets elevutstilling med akvarellen «I Sorg».

### Reiser

I januar 1881 møtte han Emma Lamm (1860–1942), som kom fra en ansett familie fra Dalarö i nærheten av Stockholm, og inngikk en hemmelig forlovelse samme år. Frem til 1889, da Zorngården i Mora ved sjøen Siljan i Dalarna stod ferdig, foretok han flere reiser rundt i Europa, hvor han levde av å male portretter. I 1889 giftet han seg så med Emma Lamm. 

Zorn reiste mye, og besøkte blant annet Spania, Nord-Afrika og England. I 1893 reiste han til USA for å besøke Verdensutstillingen og for å male portretter av kjente politikere og andre fremtredende personligheter. Mest kjent fra denne reisen er portrettet av president Grover Cleveland.

Sommeren 1897 reiste Zorn til Russland, der har fikk en varm velkomst. Han besøkte St. Petersburg og Moskva, hvor han ble venn med kunstnerne Ilja Repin og Konstatin Korovin. Under oppholdet bodde han for det meste hos Korovin.

### Renomme

Anders Zorn, hans nære venn Bruno Liljefors og Carl Larsson anses for noen av Sveriges største kunstnere. Zorn mestret oljemaling, akvareller, etsninger, tegninger og skulpturer, og var ut over portretter kjent for sine nakenstudier av kvinner ved Dalarö og sjøen Siljan. Zorn og Rembrandt regnes som verdens to fremste etsere.

Verk
----

### Malerier (utvalgte arbeider)

* Drottning Sophia 1909Drottning Sophia 1909
* Oscar II, 1898.*Oscar II*, 1898.
* Självporträtt i rött, 1915.*Självporträtt i rött*, 1915.
* Midsommardans, 1897.*Midsommardans*, 1897.
* Stickande kulla, 1901.*Stickande kulla*, 1901.
* En premiär, (1888).*En premiär*, (1888).
* USA President William Taft 1911USA President William Taft 1911
* Mr Henry Clay Pierce ,   1899Mr Henry Clay Pierce , 1899
* President Grover ClevelandPresident Grover Cleveland
* Ambassador David Jayne HillAmbassador David Jayne Hill
* Mme Ashley, 1920Mme Ashley, 1920
* Kvinna med päls Kvinna med päls
* Mrs. SymonsMrs. Symons
* Mrs BaconMrs Bacon
* Hugo Resinger 1907.Hugo Resinger 1907.
* Mrs Potter PalmerMrs Potter Palmer
* Mrs. Eben RichardsMrs. Eben Richards
* Bruno Liljefors, 1906Bruno Liljefors, 1906
* På Sandhamn, 1906På Sandhamn, 1906
* Ateljéidyll.Ateljéidyll.

### Grafikk (etsninger i utvalg)

* "Kusinerna" (1883) 44,3x27,6 cm. ZG 7"Kusinerna" (1883) 44,3x27,6 cm. ZG 7
* Zorn och hans hustru (1890) 31,7x21,1 cm. ZG 42*Zorn och hans hustru* (1890) 31,7x21,1 cm. ZG 42
* En skål i Idun II (1893) etsning, 31,8x26,8 cm, ZG80*En skål i Idun II* (1893) etsning, 31,8x26,8 cm, ZG80
* Självporträtt 1904, nr.1 (1904) 17,5x12,5 cm. ZG180*Självporträtt 1904, nr.1* (1904) 17,5x12,5 cm. ZG180
* August Strindberg (1910) 29,8x19,8 cm. ZG231*August Strindberg* (1910) 29,8x19,8 cm. ZG231
* Skrämda (1912) 20x15 cm. ZG248*Skrämda* (1912) 20x15 cm. ZG248

Samlinger
---------

Zorn er representert på blant annet følgende samlinger; Nationalmuseum i Stockholm, Musée d'Orsay, Paris, Metropolitan Museum of Art, New York, Musée des beaux-arts de Boston og Zornsamlingene i Mora.

Referanser
----------

1. 1 2   Swedish Census 1880, oppført som Zorn, Anders Leonard, f. 1860 i Mora Kopparbergs län, Artist, sok.riksarkivet.se, besøkt 10. april 2018[Hentet fra Wikidata]
2. ↑   Gravar.se, gravar.se, oppført som Anders Leonard Zorn, besøkt 29. desember 2019[Hentet fra Wikidata]
3. ↑   «Anders Zorns gravmonument vid Mora kyrka, Mora, Dalarna 1939», publisert i DigitaltMuseum, besøkt 29. desember 2019[Hentet fra Wikidata]
4. ↑  ; *Encyclopædia Britannica Online*.
5. ↑  Henry Clay Pierce Arkivert 25. desember 2013 hos Wayback Machine.

Eksterne lenker
---------------

* (en) Anders Zorn – kategori av bilder, video eller lyd på Commons Rediger på Wikidata

* (en) Anders Zorn – galleri av bilder, video eller lyd på Commons Rediger på Wikidata
* Zornsamlingene
* Zorn Gallery

Portaler: Kunst | Sverige

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** Kunstindeks Danmark **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NKC **·** BNE **·** CiNii **·** KulturNav **·** MusicBrainz
 |